auto-oksidasjon
Store norske leksikon,Realfag,Kjemi,Kjemi
Auto-oksidasjon er kjemiske prosesser hvor det skjer en oksidasjon langsomt, men spontant. Prosessene kan katalyseres av andre stoffer som er til stede. Det gjelder blant annet oksidasjoner som foregår i celler hvor katalysatorene er enzymer.
Stoffer som ammoniakk, karbonmonoksid, hydrogenjodid, benzen og oksalsyre reagerer praktisk talt ikke med oksygen ved romtemperatur, men oksideres dersom en egnet katalysator er til stede.Noen andre eksempler på auto-oksidasjon er forråtnelsesprosesser, tørking av linolje, oksidativ aldring av plast, gummi og fiberstoffer, harskning av fett og olje, og selvantennelse av kull og mineralolje. Slike auto-oksidasjonsprosesser kan hemmes ved hjelp av antioksidanter. Les mer i Store norske leksikon oksidasjon